Maldonado (department)

Maldonado (špa. Departamento de Maldonado) je department nachádzajúci sa v juhovýchodnej časti Uruguaja. Na západnej strane susedí s departmentom Canelones, na severozápadnej s Lavalleja, na východe s Rocha. Juhozápadná časť departmentu leží na pobreží ústia Río de la Plata a juhovýchodná časť na pobreží Atlantického oceána. Hlavným mestom departmentu je rovnomenné mesto Maldonado, ktoré leží v južnej časti departmentu. V departmente Maldonado žije podľa sčítania ľudu z roku 2011 164 300 ľudí, zaberá plochu 4 793 km2, čo ho radí medzi územne menšie departmenty, pričom z hľadiska počtu obyvateľov je tretím najväčším departmentom. Department bol vytvorený v roku 1816 pod názvom San Fernando de Maldonado. Patrí tak k prvým šiestim uruguajským departmentom. Postupne boli z jeho územia vyčlenené departmenty Lavalleja a Rocha, tým sa jeho územie výrazne zredukovalo. V department leží Cerro Catedral (514 m n. m.), najvyšší vrch Uruguaja. Zoznam miest a obcí v departmente Tabuľka zobrazuje najväčšie sídla departmentu v poradí podľa počtu obyvateľov zistených pri sčítaní ľudu v roku 2011. Referencie Iné projekty Commons ponúka multimediálne súbory na tému Maldonado (department) Externé odkazy Stránka samosprávy Archivované 2013-03-21 na Wayback Machine